**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL teikimo apdovanoti lietuvos savivaldybių asociacijos apdovanojimu „auksinės krivūlės riteris““ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama deleguoti kandidatą apdovanoti Lietuvos savivaldybių asociacijos apdovanojimu „Auksinės krivūlės riteris“. Šio apdovanojimo tikslas – pagerbti asmenis, nusipelniusius Lietuvos savivaldai, jos plėtrai ir stiprinimui.

1. **Projekto rengimo priežastys ir kuo remiantis parengtas sprendimo projektas.**

Lietuvos savivaldybių asociacijos 2017 m. rugpjūčio 18 d. raštu Nr. (14)-SD-636 „Dėl Vietos savivaldos dienos ir „Auksinės krivūlės riterio“ 2017 apdovanojimo laureatų“ savivaldybės kviečiamos teikti kandidatus „Auksinės krivūlės riteris“ apdovanojimui.

Pagal Lietuvos savivaldybių asociacijos apdovanojimų nuostatų, patvirtintų Lietuvos savivaldybių asociacijos valdybos 2013 m. rugsėjo 17 d. nutarimu Nr. VN-46, 4 punktą, teisę siūlyti asmenis Lietuvos savivaldybių asociacijos apdovanojimui ženklu „Auksinės krivūlės riteris“ turi Lietuvos savivaldybių asociacijos prezidentas ir/arba savivaldybių tarybos.

Projektas parengtas vadovaujantis aukščiau minėtais dokumentais bei Lietuvos Respublikos vietos savivaldos įstatymo 16 straipsnio 4 dalimi.

**3. Kokių rezultatų laukiama.**

 Priėmus šį sprendimą, Lietuvos savivaldybių asociacijos valdybai bus deleguotas kandidatas „Auksinės krivūlės riteris“ apdovanojimui gauti.

 **4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos.

**PRIDEDAMA:**

1.Teisės aktų ištraukos, 1 lapas;

2. Rengimo medžiaga, 9 lapai.

Savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

4. Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

PATVIRTINTA

Lietuvos savivaldybių asociacijos valdybos

2013 m. rugsėjo 17 d. nutarimu Nr. VN – 46

**LIETUVOS SAVIVALDYBIŲ ASOCIACIJOS APDOVANOJIMŲ NUOSTATAI**

**I. BENDROSIOS NUOSTATOS**

1. Lietuvos savivaldybių asociacijos (LSA) apdovanojimų tikslas yra pagerbti asmenis, nusipelniusius Lietuvos savivaldai, jos plėtrai ir stiprinimui.

2. LSA apdovanojimai yra apdovanojimas „Auksinės krivūlės riteris“ ir apdovanojimas „Auksinės krivūlės laureatas“.

3. LSA apdovanojimas „Auksinės krivūlės riteris“ skiriamas fiziniams asmenims, LSA apdovanojimas „Auksinės krivūlės laureatas“ – savivaldybėms.

**II. LSA APDOVANOJIMAS „AUKSINĖS KRIVULĖS RITERIS“**

4. Teisę pristatyti asmenis LSA apdovanojimui „Auksinės krivūlės riteris“ turi LSA prezidentas ir/arba savivaldybių tarybos.